Эвла йогӀу бараман шораллин муссонийн зонин юкъа. Амма кхузара климат гуттар луьра ю бараман асанера кхечу областашца юьстича. Атмосферан Ӏаткъамийн юкъ хийцаяларца, хӀаваан массийн агӀонаш хийцало шарахь шозза. Ӏай шийла хӀаваийн массаш материк тӀиера океан агӀора хьоькху. Цундела кхузахь оцу хенахь алсама хуьлу къилбаседа а, къилбаседа-малхбузан а мехаш, лаьтта яккхий шелонаш. Ткъа аьхка, шелъелла хӀаван массаш юханехьа йогӀу, гӀайренаш тӀехула йовлуш шорта йочанаш яхьа, цундела аьхке кхузахь шийло а, тӀуьна а хуьлу. Шеран йочанийн барам кхузахь кхочу 1000 мм сов. Бакъду, йочанаш массанхьа цхьабосса-м ца хуьлу[10].